Brahimi ber partene i Syria møtes til samtaler i FN
- Vi tror at hvis en dialog kan begynne i kontorene til FN, i det minste i begynnelsen, mellom opposisjonen og en akseptabel delegasjon fra den syriske regjeringen, så tror vi dette kan være begynnelsen på veien ut av en mørk tunnel, sier Brahimi. Den algeriske diplomaten og FN-veteranen er utpekt til Syria-utsending av FN og Den arabiske liga. Tidligere er han blitt skarpt kritisert for å være partisk av regimet i Damaskus. Nå mener han at det er skapt en åpning for forhandlinger som følge av forrige ukes kunngjøring fra Moaz Alkhatib, som leder opposisjonens paraplyorganisasjon Den syriske nasjonalkoalisjonen (SNC). Den syriske regjeringen har også nylig gjentatt at den er klar for dialog og en fredelig løsning. Det er ikke klart om Brahimi har mottatt bekreftelse fra president Bashar al-Assad på at regjeringen aksepterer å forhandle med Alkhatib og SNC.
Syria-utsending Lakhdar Brahimi ber den syriske opposisjonen og regimet i Damaskus om å innlede forhandlinger i FNs kontorer.